賭俠大戰拉斯維加斯

《賭俠大戰拉斯維加斯》係1999年港產喜劇片，係《賭俠1999》續集。王晶執導，劉德華、陳百祥、萬梓良、林熙蕾同郁芳主演，張家輝、南燕客串。香港票房收1776萬港幣，位列香港年度華語片第5位。

劇情 
故事承接《賭俠1999》。化骨龍個妹去咗加拿大讀書。賭俠阿King同化骨龍兩個擊敗馬交文後，成為老千拍檔。加埋化骨龍表哥阿叻，三人合作喺大眼文嘅地下賭場呃咗一大筆錢。三人逍遙快活，點知大眼文派人來追殺他們，喺海邊酒店將化骨龍綁走。

阿King同阿叻俾人帶到中方高層面前。原來中方要僱用佢哋去賭城拉斯維加斯完成一個任務，去捉喺中國境內承建好多豆腐渣工程掠水之後走咗佬去美國嘅大建築商Peter朱，並帶返40億贓款。事成之後會畀佢兩個人1.2億豐厚酬勞。阿King為救化骨龍急需3千萬還畀大眼文，所以接受任務同阿叻趕赴拉斯維加斯。

阿King同阿叻到賭城後，重遇阿扁同曉心兩個靚女。四人用美人計，並得到阿King朋友鹹片導演Handsome Wu嘅協助，卒之將Peter朱帶返大陸，並呃到Peter朱嘅夾萬密碼，起返贓款。阿King亦因此同阿扁拍拖。

卡士

王晶電影
粵語電影
類:港產片
類:喜劇片